**«Жетісу облысының мәдениет, архивтер және құжаттама басқармасы» ММ-нің «Жетісу облысының халық шығармашылығы орталығы»**  **мемлекеттік қазыналық кәсіпорны директорының бос лауазымына орналасуға конкурс жариялайды**

**Конкурсқа қатысушыларға қойылатын жалпы біліктілік талаптары:**

**1. Орналасқан орнын, пошталық мекенжайын, телефонын көрсете отырып, кәсіпорынның атауы, оның негізгі қызметінің қысқаша сипаттамасы:**

- «Жетісу облысының халық шығармашылығы орталығы» мемлекеттік қазыналық кәсіпорны Талдықорған қаласы, Ғали Орманов көшесі, 61 үй мекенжайында орналасқан, 8 (728) 2324528.

Кәсіпорын қызметінің мәні облыста тұратын халықтардың рухани қажеттілігін қанағаттандыруға бағытталған мәдени құндылықтарды қайта жандандыру және кеңінен насихаттау болып табылады.

Кәсіпорын қызметінің мақсаты мәдени құндылықтарды қайта жандандыру және кеңінен насихаттау болып табылады.

**2. Конкурсқа қатысушыларға қойылатын талаптар:**

      педагогикалық ғылымдар (музыкалық білім) және/немесе өнер және гуманитарлық ғылымдар және/немесе әлеуметтік ғылымдар, журналистика және ақпарат (мәдениеттану, кітапхана ісі) және/немесе қызмет көрсету (туризм, мәдени-тынығу жұмысы) бағыттары бойынша жоғары (немесе жоғары оқу орнынан кейінгі) білім және мамандығы бойынша басшылық персонал лауазымдарда 5 жылдан кем емес жұмыс өтілі.

**3. Лауазымдық міндеттері:**

- мәдени-демалыс ұйымдарының қызметтеріне басшылық етеді;

- шығармашылық, әдістемелік, мәдени-ағартушылық жұмыстарды жүзеге асыруды, жемқорлыққа қарсы күрес жөніндегі жұмыстарды ұйымдастырады;

- байқаулар мен фестивальдарды, халық шығармашылығы конкурстарын, көркемөнерпаз жетекшілерінің семинарларын дайындауды және өткізуді қамтамасыз етеді;

- көркемөнерпаз ұжымдарының қызметін бақылауды жүзеге асырады;

- саябақтың және оның бөлімшелерінің аумағында эстрадалық театрлар, кинодәрістер, планетарийлер, кітапханалар, би және ойын павильондары, алаңдар, мұз айдындар, шаңғы және қайық станцияларын, мәдени-тұрмыстық және спорттық құрал-жабдықтарды жалға беру базаларын, әртүрлі аттракциондар мен халыққа қызмет көрсететін нысандарды, сондай-ақ үрмелі аспаптар мен эстрадалық оркестрлерді, көркемөнерпаздар ұжымын, әртүрлі секцияларды ұйымдастырады, бақ-саябақ шаруашылығының дамуын және сақталымын қамтамасыз етеді;

- білікті мамандарды әдістемелік құралдар, сценарийлер, репертуар жасауға, осы материалдарға пікір жазу және көркемөнерпаздар ұжымына шығармашылық көмек көрсету жұмыстарына тартады;

- қызметкерлердің кәсіби біліктілігін арттыру үшін жағдайлар жасайды, көтермелейді, шығармашылық бастамаларын ынталандырады;

- ұйым қызметкерлерінің өндірістік және еңбек тәртіптерін, еңбек қауіпсіздігі және еңбекті қорғау бойынша ережелерді, өрт қауіпсіздігі талаптарын сақтауларын бақылайды.

**4. Білуге тиіс:**

Қазақстан Республикасының Конституциясын; Қазақстан Республикасының Еңбек кодексін; Қазақстан Республикасының Азаматтық кодексiн; Қазақстан Республикасының Бюджет кодексін; «Әкімшілік құқық бұзушылық туралы» Қазақстан Республикасының Кодексін; Қазақстан Республикасының Кәсіпкерлік Кодексін; «Авторлық құқық және сабақтас құқықтар туралы», «Мәдениет туралы», «Мемлекеттік мүлік туралы», «Сыбайлас жемқорлыққа қарсы іс-қимыл туралы», «Мемлекеттік сатып алулар туралы» Қазақстан Республикасының заңдарын;

**5. Конкурсқа қатысуға үміткер тұлға конкурс өткізу туралы хабарландыруда көрсетілген мерзімде мынадай құжаттарды ұсынады:**

1) конкурсқа қатысу туралы өтініш;

2) мемлекеттік және орыс тілдерінде түйіндеме;

3) еркін нысанда жазылған өмірбаян;

4) білімі туралы құжаттардың көшірмелері;

5) еңбек кітапшасының (ол болған кезде) немесе еңбек шартының көшірмесі не соңғы жұмыс орнынан жұмысқа қабылданғаны және еңбек шартының тоқтатылғаны туралы бұйрықтардың көшірмелері;

6) 075-у нысан бойынша денсаулық жағдайы туралы анықтама;

Конкурсқа қатысушы өзінің біліміне, жұмыс өтіліне кәсіби даярлық деңгейіне қатысты қосымша ақпаратты (біліктілігін арттыру, ғылыми дәрежелер мен атақтар беру ғылыми жарияланымдар туралы құжаттардың көшірмелері, сондай-ақ бұрынғы жұмыс орнының басшылығынан ұсынымдар және т.с.) бере алады.

Конкурсқа қатысу үшін құжаттарды қабылдау хабарландыру бұқаралық ақпарат құралдарында жарияланған сәттен бастап 15 (он бес) күнтізбелік күн ішінде 2023 жылғы «1» маусымнан бастап 2023 жылғы «15» маусыға дейін жүргізіледі.

**6. Конкурстың өткізілетін күні мен орны:**

Талдықорған қаласы, Н. Назарбаев даңғылы, 75, офлайн форматында.

Конкурс қатысушыларына әңгімелесу өткізу күні қосымша хабарланады.

Құжаттар қолма-қол арқылы: Талдықорған қаласы, Н. Назарбаев даңғылы, 75, 111 кабинет мекенжайы бойынша қабылданады.

Толық ақпаратты +7 (7282) 24-71-29 телефоны бойынша алуға болады.